Nuestra Señora del Pilar (1720)

**Nuestra Señora del Pilar** oli Espanjan laivaston vuonna 1720 palvelukseenotettu kaksikantinen 62-tykkinen linjalaiva.

## Valmistus
Alus valmistettiin Genovassa nimellä *Nuestra Señora de la Asunción y San Nicolás de Talentino*

## Palvelus
Genova lunasti aluksen Lissabonissa kaappariksi, joka sai nimen *Lanfranco* tai *Leon Franco*. Se luovutettiin 8. syyskuuta 1720 Espanjalle, joka nimesi sen *Nuestra Señora del Pilariksi*.

Kesäkuussa 1722 alus partioi Serranon laivueen mukana Välimerellä. Marraskuussa se saapui laivueen mukana Cádiziin. Alus lähti 9. heinäkuuta 1723 Cádizista Serranon laivueen mukana, jonka muut alukset olivat *Cambi*, fregatti *San José* ja 17 kauppalaivaa. Alus oli 23. heinäkuuta Tenerifalla ja saapui 20. syyskuuta Veracruziin *Cambin* ja 13 rahtialuksen kanssa, joiden kanssa se jatkoi matkaa 21. toukokuuta 1724. Alus saapui *Cambin* ja 12 rahtialuksen kanssa Havannaan, mistä ne lähtivät 28. kesäkuuta Cádiziin. Saattue saapui 23. elokuuta Cádiziin mukanaan 11 miljoonaa pesoa ja hyödykkeitä.

Alus lähti 15. heinäkuuta 1725 Cádizista Veracruziin Serranon laivueen mukana, johon kuuluivat *Cambi*, fregatti *Fidela* ja 12-15 rahtialusta. Alus saapui 21. syyskuuta saattueen mukana Veracruziin, mistä se jatkoi 9. kesäkuuta 1726 Havannaan. Alus saapui 8. heinäkuuta Havannaan, mistä se lähti 24. tammikuuta 1727 de Torresin alaisuudessa. Alus saapui 5. maaliskuuta *Conquistadorin* ja kahden rahtilaivan kanssa Cádiziin mukanaan 14 miljoonaa pesoa. Alus oli 16. heinäkuuta 1727 huollettavana La Carracassa.

Alus lähti 2. elokuuta 1727 Cádizista Veracruziin, jonne se saapui 24. lokakuuta. Alus lähti 28. syyskuuta 1728 Cádizista Reggion laivueen mukana Coruñaan, mistä se palasi 19. helmikuuta 1729 Cádiziin. Huhtikuussa 1729 alus oli Cádizissa.

Alus lähti 27. kesäkuuta 1730 Cádizista Cartagena de Indiasiin Manuel López Pintadon laivueen mukana, johon kuuluivat *San Luis*, *San Fernando*, aiempi kaappari *San Francisco de Asís*, fregatti *Nuestra Señora de Aránazau* ja 15 rahtialusta. Alus saapui 8. elokuuta Cartagena de Indiasiin. Syyskuussa 1731 alus oli huonokuntoisena Cádizissa.

Helmikuussa 1732 alus lähti Cádizista *Inciencion* kanssa Guaricoon Santo Domingoon. Se saapui 21. kesäkuuta *San Luisin*, *San Francisco de Asísin* ja rahtialusten kanssa Cádiziin, missä se siirrettiin heinäkuussa huollettavaksi La Carracaan. Alus lähti 2. elokuuta Cádizista Veracruziin Torresin laivueessa, jonka muut alukset olivat *Rubí*, *San Carlos* ja 16 rahtialusta. Saattue lähti 2. helmikuuta 1733 Veracruzista ja Havannasta 9. maaliskuuta. Alus saapui 12. huhtikuuta Cádiziin.

Lokakuussa 1733 alus lähti Cádizista *San Antonion* kanssa Veracruziin, jonne ne saapuivat 6. tammikuuta 1734. Alukset kuljettivat 5. toukokuuta Veracruzista 2,8 miljoonaa pesoa Havannaan. Alus kuljetti 17. kesäkuuta Havannasta *San Antonion* ja San Carloksen* kanssa 2,8 miljoonaa pesoa Cádiziin. Alus saapui 2. elokuuta saattueen mukana Cádiziin.

Alus lähti 22. marraskuuta 1735 Cádizista Veracruziin López Pintadon laivueessa, jonka muut alukset olivat *San Luis*, *San Antonio*, fregatit *Santa Rosa* ja *Retiro* sekä 11 rahtialusta. Alus saapui 5. maaliskuuta 1736 saattueesta erottuaan yhden rahtialuksen kanssa Veracruziin, mistä se lähti 8. kesäkuuta *Retiron* kanssa. Alukset saapuivat 18. heinäkuuta Havannaan, mistä ne lähtivät 28. heinäkuuta Cádiziin. Alukset saapuivat 7. syyskuuta Cádiziin mukanaan neljä miljoonaa pesoa.

Alus lähti 19. joulukuuta 1737 Cádizista *Leónin* kanssa Veracruziin, minne ne saapuivat 15. maaliskuuta 1738. Alus lähti 2. helmikuuta 1739 Veracruzista *Leónin*, *Guipúzcoan*, *Áfrican*, fregatti *Incendion* ja kauppalaivojen kanssa. Seuraavana päivänä se haaksirikkoutui *Incendion'' kanssa Veracruzin edustalla.

## Lähteet
*

### Viitteet